stanford-oval/wikipedia huggingface dataset:
เควี 62
ภาพรวมของสุสาน > ห้องเล็ก

ห้องเล็กเป็นห้องที่ไม่ได้รับการตกแต่งเลย และเมื่อค้นพบก็ปรากฏว่า อยู่ในสภาพ "จงใจให้ยุ่งเหยิง" ข้าวของภายในมีประมาณ 700 ชิ้น ในจำนวนนี้เป็นตั่งพระศพ 3 หลัง กับจานรูปทาวาเร็ต (Tawaret) เทวีช้างน้ำ รูปแฮทอร์ (Hathor) เทวีปศุสัตว์ และรูปสิงสาราสัตว์ ทรัพย์สินที่โดดเด่นที่สุดในห้องนี้ คือ ชิ้นส่วนราชรถซึ่งวางซ้อน ๆ กันไว้ เชื่อว่า เป็นราชรถศึก ราชรถสำหรับออกป่าล่าสัตว์ หรือราชรถสำหรับเข้ากระบวนแห่ ข้าวของส่วนใหญ่ในจำนวน 700 ชิ้นนี้ล้วนทำจากทอง
ภาพรวมของสุสาน > ห้องไว้พระศพ > การตกแต่ง

ห้องไว้พระศพเป็นห้องเดียวในสุสานที่ได้รับการตกแต่งโดยเขียนจิตรกรรมฝาผนังเป็นเหตุการณ์ที่ไอ (Ay) อุปราช เป็นประธานในพิธีเบิกปากพระศพ แทนพระโอรส ถึงแม้ว่าไอจะสูงวัยกว่าทุตอังค์อามุนมาก ในห้องยังมีรูปนัต (Nut) เทพีท้องฟ้า อยู่บนผนังทางเหนือ มีรูปชั่วโมงแรกในนรกอยู่บนผนังทางตะวันตก มีคาถาจากคัมภีร์มรณะอยู่บนผนังตะวันออก และมีรูปเทพยดาต่าง ๆ เป็นเครื่องแทนทุตอังค์อามุนอยู่บนผนังทางใต้ เทพยดาเหล่านั้นที่ปรากฏมีอานูบิส (Anubis), ไอซิส (Isis) และฮาทอร์ ส่วนที่เหลือชำรุดทั้งสิ้น บนผนังทางเหนือมีรูปทุตอังค์อามุนทรงพระดำเนินสู่นรกภูมิพร้อมพระวิญญาณของพระองค์ โดยมีโอไซริส (Osiris) คอยรับเสด็จอยู่ด้วย
สมบัติบางอย่างในห้องนี้ปรากฏว่า แตกต่างจากธรรมเนียมในการแสดงภาพลักษณ์พระเจ้าแผ่นดินอย่างแจ้งชัด เช่น พระสุบรรณบัฏซึ่งปรกติควรจารึกพระนามพระเจ้าแผ่นดินกลับปรากฏรอยขูดขีดแก้ไข ราวกับว่า นำของพระเจ้าแผ่นดินพระองค์ก่อนกลับมาใช้ใหม่ ซึ่งก็ปรากฏบ่อยครั้ง แต่ทรัพย์สินอื่น ๆ นั้นยากจะอธิบาย เช่น หีบพระศพชั้นกลางและโถพระกุญชะทำเป็นรูปใบหน้าบุคคลซึ่งอายุมากกว่าทุตอังค์อามุน ทั้งมีใบหน้าตอบกว่าพระองค์ด้วย มีการเสนอทฤษฎีว่า ข้าวของดังกล่าวเดิมทีแล้วเตรียมไว้สำหรับสเมงค์คาเร (Smenkhkare) ผู้เสวยราชย์ก่อนทุตอังค์อามุน
ภาพรวมของสุสาน > ห้องไว้พระศพ > ข้าวของ

ในห้องมีกุฏิไม้ปิดทองตั้งล้อมหีบพระศพไว้ 4 ชั้น กุฏิชั้นแรกสุดมีขนาด 5.08 x 3.28 x 2.75 เมตร และมีความหนา 32 มิลลิเมตร จึงเกือบเต็มห้องซึ่งมีขนาด 60 x 30 เซนติเมตร ภายนอกกุฏิดังกล่าวมีพาย 11 เล่มสำหรับ "เรือสุริยะ" (solar boat) และมีพานเครื่องหอม กับตะเกียงประดับรูปเทพฮาพี (Hapi)
กุฏิชั้นในสุดยาว 2.90 เมตร กว้าง 1.48 เมตร ที่ผนังวาดรูปกระบวนแห่พระศพ ที่เพดานวาดรูปเทพีนัตกางปีกโอบหีบพระศพไว้
สำหรับหีบพระศพนั้นทำจากหินแกรนิต ฝาหีบและมุมหีบสลักจากหินหลากสี น่าเชื่อว่า หีบนี้เดิมทีสลักไว้สำหรับบุคคลอื่น แต่ได้รับการปรับปรุงให้เป็นหีบพระศพทุตอังค์อามุน ส่วนเจ้าของเดิมจะเป็นผู้ใดนั้นไม่ปรากฏอีก ที่แต่ละมุมของหีบนั้นทำเป็นรูปเทวดาต่าง ๆ คอยพิทักษ์พระศพไว้ คือ ไอซิส, เน็ปทิส (Nephthys), เซอร์เก็ต (Serket) และเนท (Neith)
ในหีบมีหีบย่อยอีกสามชั้น สองชั้นแรกทำจากไม้ปิดทอง ชั้นในสุดทำจากทองแท้หนัก 110.4 กิโลกรัม พระศพนั้นอยู่ในหีบทองคำดังกล่าว ตัวพระศพสวมหน้ากากทองคำ ทองพระกร และเครื่องสุกำอื่น ๆ หน้ากากนั้นทำจากทองฝังอัญมนีต่าง ๆ คือ เขี้ยวหนุมาน (quartz), หยกแดง (carnelian), ออบซีเดียน (obsidian), ลาพิสลาซูไล (lapis lazuli), เครื่องเคลือบ (faience) และแก้ว รวมน้ำหนัก 11 กิโลกรัม
ภาพรวมของสุสาน > พระคลัง

พระคลังอยู่ถัดจากห้องไว้พระศพ ทางเข้าไม่ได้ทำเครื่องปิดกั้นไว้ ภายในมีข้าวของมากกว่า 5,000 ชิ้น ส่วนใหญ่เป็นของใช้ในพระราชพิธีพระศพและศาสนกิจ ของชิ้นใหญ่ที่สุด 2 ชิ้น คือ หีบไว้โถพระกุญชะ กับรูปปั้นเทพอานูบิส ข้าวของอื่น ๆ ได้แก่ กุฏิจำนวนมากซึ่งใส่พระรูปปั้นปิดทองและรูปปั้นเทพยดาปิดทองเอาไว้ ตลอดจนเรือจำลอง และราชรถอีก 2 หลัง เป็นต้น ในห้องยังพบศพทารกหญิงอีก 2 รายซึ่งเชื่อว่า เป็นพระราชธิดาของทุตอังค์อามุน และถึงแก่พระชนม์ในพระครรภ์
ภาพรวมของสุสาน > ห้องเสริม

ห้องเสริมไว้สำหรับตุนน้ำมัน เครื่องหอม กำยาน อาหาร และสุราบาน ห้องนี้เป็นห้องสุดท้ายที่ขนข้าวของออกไป การขนย้ายดังกล่าวดำเนินขึ้นในระหว่างปลายเดือนตุลาคม 1927 ถึงฤดูใบไม้ผลิของปี 1928 แม้เป็นห้องเล็ก แต่ก็มีของมากกว่า 2,000 ชิ้น จัดกลุ่มได้ราว 280 กลุ่ม
ระเบียงภาพ

กุฏิชั้นนอก
เฮาเวิร์ด คาร์เตอร์ (คุกเข่า) และคณะ เปิดกุฏิชั้นนอก
จิตรกรรมแสดงภาพไอ อุปราช (ขวา) เป็นประธานในพิธีเบิกปากพระศพ (ซ้าย)
พนักพระเก้าอี้ทำเป็นรูปทุตอังค์อามุน กับอังค์เอสเอ็นอามุน (Ankhesenamun) ซึ่งเป็นทั้งพระเชษฐภคินีและพระมเหสี
พระเก้าอี้
โถซึ่งไว้พระอันตะ พระอามาศัย พระยกนะ และพระกุญชะ ที่คว้านออกจากพระองค์และหมักเกลือเนตรอน (Natron) แล้วตามลำดับ
หีบไว้โถพระกุญชะ
ฝาโถพระกุญชะ
หีบพระศพหนึ่งในหลาย ๆ ชั้น
หน้ากากพระศพ
ตั่งไว้พระศพ ทำจากไม้ปิดทอง
ที่รองพระเศียร ทำเป็นรูปเทพชู (Shu) แบกฟ้า
พระวีชนี
ทับทรวง
ตลับหมากเซเน็ต (Senet)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เควี 62
วิกิมีเดียคอมมอนส์มีสื่อเกี่ยวกับ ขุมสมบัติทุตอังค์อามุน
วิกิมีเดียคอมมอนส์มีสื่อเกี่ยวกับ พระศพทุตอังค์อามุน
วิกิมีเดียคอมมอนส์มีสื่อเกี่ยวกับ หน้ากากพระศพทุตอังค์อามุน
อุโมงค์ทอดลงไปใต้ดินในหุบผากษัตริย์ซึ่งซ่อนสุสานเควี 62 นี้เอาไว้ ถ่ายเมื่อปี 1995
ขจิตร ชัยนิคม

| ขจิตร ชัยนิคมม> ป.ช., ม.ว.ม. |
| --- | --- |

สมาชิกสภาผู้แทนราษฎร   แบบบัญชีรายชื่อ
อยู่ในวาระ
เริ่มดำรงตำแหน่ง  17 ตุลาคม พ.ศ. 2567
 
ข้อมูลส่วนบุคคล
เกิด: 9 เมษายน พ.ศ. 2494 (73 ปี) อำเภอบ้านดุง จังหวัดอุดรธานี ประเทศไทย
พรรคการเมือง: เพื่อไทย (2551–ปัจจุบัน)

ขจิตร ชัยนิคม (เกิด 9 เมษายน พ.ศ. 2494) สมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตสมาชิกสภาผู้แทนราษฎรจังหวัดอุดรธานี และอดีตสมาชิกสภาผู้แทนราษฎรจังหวัดมหาสารคาม
ประวัติ

ขจิตร เกิดเมื่อวันที่ 9 เมษายน พ.ศ. 2494 สำเร็จการศึกษาระดับปริญญาตรี การศึกษาบัณฑิต จากมหาวิทยาลัยศรีนครินทรวิโรฒ และระดับปริญญาโท ครุศาสตรมหาบัณฑิต จากจุฬาลงกรณ์มหาวิทยาลัย
การทำงาน

ขจิตร ชัยนิคม เคยรับราชการครู ต่อมาหันมาลงสมัครรับเลือกตั้งสมาชิกสภาผู้แทนราษฎรจังหวัดอุดรธานี ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคความหวังใหม่ และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ซึ่งเขาได้รับแต่งตั้งเป็นเลขานุการรัฐมนตรีช่วยว่าการกระทรวงอุตสาหกรรม ในปี 2539
ต่อมาในปี 2548 ขจิตร ชัยนิคม ได้ลงสมัครรับเลือกตั้ง ส.ส.จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคกสิกรไทย แข่งขันกับอดีต ส.ส. 4 คน คือ ทองดี มนิสสาร เกียรติชัย ชัยเชาวรัตน์ วิชัย เอี่ยมวงศ์ และขจิตร ชัยนิคม โดยเขาได้คะแนน 6,703 คะแนน เป็นลำดับที่ 3 และในปี 2550 เขาย้ายมาลงสมัครรับเลือกตั้งในสังกัดพรรคมัชฌิมาธิปไตย แต่ไม่ได้รับเลือกตั้ง กระทั่งในเดือนมกราคม พ.ศ. 2552 มีการเลือกตั้งซ่อมสมาชิกสภาผู้แทนราษฎรจังหวัดมหาสารคามแทน สุทิน คลังแสง ซึ่งถูกตัดสิทธิ์ทางการเมือง โดยเขาลงสมัครรับเลือกตั้งในนามพรรคเพื่อไทย และได้รับเลือกตั้งเป็นสมาชิกสภาผู้แทนราษฎรจังหวัดมหาสารคาม
จากนั้นในปี 2554 เขากลับมาลงสมัครรับเลือกตั้งในจังหวัดอุดรธานีอีกครั้ง และได้รับเลือกตั้งต่อเนื่อง ในปี 2554 และ 2562 เป็น ส.ส.สมัยที่ 6
ในปี 2563 เขาเป็นหนึ่งในสมาชิกพรรคเพื่อไทยที่ร่วมแสดงตนในการนับองค์ประชุมสภาผู้แทนราษฎรในการลงมติตั้งคณะกรรมาธิการศึกษาผลกระทบ ม.44 ซึ่งไม่เป็นไปตามมติพรรคเพื่อไทยและพรรคร่วมฝ่ายค้าน จนพรรคเพื่อไทยมีการตั้งคณะกรรมการตรวจสอบข้อเท็จจริง และลงโทษภาคทัณฑ์ ไม่ให้เข้าร่วมกิจกรรมพรรคในระยะเวลาหนึ่ง และพิจารณาไม่ส่งลงเลือกตั้งในครั้งต่อไป
ปลายปีพ.ศ. 2567 เขาได้เป็น สมาชิกสภาผู้แทนราษฎรไทย ชุดที่ 26 เริ่มปฏิบัติหน้าที่ 17 ตุลาคม 2567
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
วิลล่าวัฒนา

วิลล่าวัฒนา
วิลล่าวัฒนา (Villa Vadhana) เป็นพระตำหนักที่ประทับของสมเด็จพระศรีนครินทราบรมราชชนนี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรในประเทศสวิตเซอร์แลนด์
วิลล่าวัฒนา ตั้งอยู่เลขที่ 51 Chamblandes dessusv อยู่ระหว่างถนน Tour Haldimand กับถนน General Guisan เมืองปุยยี นอกเมืองโลซาน เป็นบ้าน 3 ชั้น ขนาด 13 ห้องนอน ตั้งอยู่บนเนินลาดในเนื้อที่ประมาณ 2 ไร่ มีบริเวณและสวนผลไม้ หันหน้าไปทางทะเลสาบเจนีวา (ทะเลสาบเลม็อง) และมองเห็นเทือกเขาแอลป์ สมเด็จพระศรีนครินทราบรมราชชนนีทรงตัดสินพระทัยย้ายออกจากแฟลตขนาด 3 ห้องนอนที่ เลขที่ 16 ถนนทิสโซ่ต์ เมืองโลซาน เข้ามาอยู่ที่บ้านหลังนี้ ภายหลังการสละราชสมบัติของพระบาทสมเด็จพระปกเกล้าเจ้าอยู่หัว และรัฐบาลได้อัญเชิญพระบาทสมเด็จพระปรเมนทรมหาอานันทมหิดล พระอัฐมรามาธิบดินทรเสด็จขึ้นครองสิริราชสมบัติ
สมเด็จพระศรีนครินทราบรมราชชนนีทรงเช่าบ้านหลังนี้จากเจ้าของในราคาเดือนละ 8,000 ฟรังก์สวิส โดยเจ้าของยินดีขายบ้านให้ในราคา 96,000 ฟรังก์สวิส แต่ไม่ได้ทรงซื้อไว้ เพราะไม่มีเงินก้อน ทรงย้ายเข้ามาอยู่ที่วิลล่าวัฒนา เมื่อวันที่ 19 สิงหาคม พ.ศ. 2478 และทรงใช้ชีวิตที่นี่เป็นเวลาสิบกว่าปี ทรงตั้งชื่อบ้านหลังนี้ว่า "วิลล่าวัฒนา" ตามพระนามาภิไธย "สว่างวัฒนา" ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า และพระนามของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
ในปี พ.ศ. 2493 สมเด็จพระศรีนครินทราบรมราชชนนีเสด็จออกไปประทับที่แฟลตเลขที่ 19 ถนนอาวองต์ โพสต์ ภายหลังพระราชพิธีราชาภิเษกสมรสระหว่างพระบาทสมเด็จพระมหาภูมิพลอดุลยเดชมหาราช บรมนาถบพิตรกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยมีพระประสงค์ให้ทั้ง 2 พระองค์มีความเป็นส่วนพระองค์
ปัจจุบันเจ้าของบ้านได้รื้อบ้านหลังนี้ลง เนื่องจากสภาพทรุดโทรม และสร้างใหม่เป็นอาคารอะพาร์ตเมนต์ 3 ชั้นสำหรับให้เช่าพักอาศัย ตั้งชื่อว่า "อาคารเลขที่ 51" (Chamblandes 51)
วิลล่า วัฒนา หลังใหม่
สร้างเสร็จเมื่อ พ.ศ. 2540
เมื่อสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงสร้างพระตำหนัก 6 ชั้นหลังใหม่ เลขที่ 15 ซอยบ้านดอน ถนนสุขุมวิท 47 ในบริเวณติดต่อกับพระตำหนักเลอดิส ซอยแสงมุกดา ถนนสุขุมวิท 43 แล้วเสร็จเมื่อ พ.ศ. 2540 เพื่อใช้เป็นที่ทรงงานและเป็นที่รับแขก ทรงตั้งชื่อพระตำหนักหลังใหม่ว่า พระตำหนักวิลล่าวัฒนา ตามชื่อพระตำหนักที่ทรงใช้ชีวิตมาตั้งแต่ยังทรงพระเยาว์
แหล่งข้อมูลอื่น

แผนที่และภาพถ่ายทางอากาศของ วิลล่าวัฒนา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
46°30′20″N 6°38′34″E﻿ / ﻿46.505637°N 6.642802°E﻿ / 46.505637; 6.642802
รุ่งรัฐ ภูมิจันทึก

ส.ต.ต. รุ่งรัฐ ภูมิจันทึก (ชื่อเล่น:ปรินซ์ เกิด 95 มกราคม 25356) เป็นนักฟุตบอลชาวไทย จากจังหวัดนครราชสีมา ปัจจุบันสังกัดสโมสรฟุตบอลทรูแบงค็อก ยูไนเต็ดและทีมชาติไทย โดยรุ่งรัฐมีชื่อติดทีมชาติไทยชุดใหญ่ครั้งแรกในนัดกระชับมิตรกับทีมชาติสิงคโปร์ เมื่อเดือนมีนาคม 2558 และเป็นหนึ่งในนักฟุตบอลทีมชาติไทยชุดอายุไม่เกิน 23 ปี ที่ได้เหรียญทอง ในกีฬาซีเกมส์ 2015 ที่ประเทศสิงคโปร์
ประวัติ

รุ่งรัฐ ภูมิจันทึก เป็นชาวอำเภอปากช่อง จังหวัดนครราชสีมา มีชื่อเล่นว่าปรินซ์ เกิดวันที่ 5 มกราคม พ.ศ. 2535 เรียนจบชั้นมัธยมจากโรงเรียนปากช่อง
การเล่นฟุตบอล

รุ่งรัฐ เริ่มเล่นฟุตบอลอาชีพจากการเป็นนักฟุตบอลระดับเยาวชนของสโมสรฟุตบอลเพื่อนตำรวจ และเซ็นสัญญาอาชีพฉบับแรกกับ เชียงใหม่ เอฟซี ในปี 2012 หลังจากนั้นย้ายไปสโมสรลำพูน วอร์ริเออร์ในระดับลีกภูมิภาค ดิวิชัน 2 ก่อนที่จะย้ายกลับมาเล่นในระดับไทยลีก ดิวิชัน 1 ในเลกที่สองของฤดูกาล 2556 กับสโมสรเชียงใหม่ เอฟซี และสามารถโชว์ฟอร์มได้อย่างโดดเด่น
โดยในการแข่งขันไทยคม เอฟเอคัพ 2557 รอบสอง เมื่อวันที่ 9 เมษายน 2557 ที่สนามเทศบาลนครเชียงใหม่ รุ่งรัฐ สามารถยิงแฮตทริกได้ในนัดที่ชนะสโมสรพนักงานไดชิน กรุ๊ป ไปถึง 11-1
หลังจากที่ ทีมชาติไทย ภายใต้การคุมทีมของ มาซาทาดะ อิชิอิ เปิดบ้านเสมอ สปป.ลาว 1-1 ในศึกฟุตบอลอุ่นเครื่องฟีฟ่าเดย์ ที่สนามมหาวิทยาลัยธรรมศาสตร์ ศูนย์รังสิต เมื่อวันอาทิตย์ที่ 17 พฤศจิกายนที่ผ่านมา หลังจบเกมมีแฟนบอลไปวิจารณ์ฟอร์มการเล่นของ รุ่งรัตน์ ภูมิจันทึก แนวรุกทัพ “ช้างศึก” ทีมชาติไทย ที่ลงสนามเป็นตัวจริงและอยู่ครบ 90 นาที แต่เล่นได้ต่ำกว่ามาตรฐานที่ควรจะเป็น ทำให้ดาวเตะวัย 32 ปี ไม่พอใจคำติชมของแฟนบอลจึงโต้คอมเมนต์กลับแบบดุเดือด แถมมีการด่าถึงบุพการีแฟนบอลที่แสดงความคิดเห็นด้วย
แหล่งข้อมูลอื่น

R. POOMCHANTUEK เก็บถาวร 2015-04-02 ที่ เวย์แบ็กแมชชีน
ฐานข้อมูล เก็บถาวร 2015-04-02 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลทรูแบงค็อก ยูไนเต็ด  |
| --- | --- |
 1 ปฏิวัติ  2 พีระพัฒน์  3 อีเวร์ตง  4  มานูเอล  6 นิติพงษ์  8 วิศรุต  10 ญระดิ  11 รุ่งรัฐ  16 อัล-กัสซานี  18 ฐิติพันธ์  19 ชญาวัต  24 วันชัย  26 สุพรรณ  27 วีระเทพ  28 ทศวรรษ  30 ซิฟโควิช  34 วรุฒ  36 จักพัน  39 ปกเกล้า  51 กฤษฎา  77 อาดิช  93 มาห์มูด   96 บุญทวี    หัวหน้าผู้ฝึกสอน: ธชตวัน 
| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |
มือปราบเหยี่ยวดำ

| มือปราบเหยี่ยวดำ |
| --- | --- |
แนว: แอ็คชั่น อาชญากรรม สืบสวน-สอบสวน
สร้างโดย: บริษัท ป๊าสั่งย่าสอน จำกัด
บทประพันธ์: พ.ต.อ.บรรดล ตัณฑไพบูลย์
บทละครโทรทัศน์: จรูญพร ปรปักษ์ประลัย
กำกับโดย: รฤกฤกษ์ กัลย์จาฤก
แสดงนำ: วงศกร ปรมัตถากร พิมพ์ปวีณ์ โคกระบินทร์ รพีภัทร เอกพันธ์กุล พิชยดนย์ พึ่งพันธ์ ศรศิลป์ มณีวรรณ์ ดอม เหตระกูล มาริสา อานิต้า กณิณ ปัทมนันถ์ สุทธิ์คุณ วันทานุ
ผู้ประพันธ์ดนตรีแก่นเรื่อง: เพลง ภาวะกดดัน เบน Silly Fool feat กลอฟ์ ฟักกลิ้ง ฮีโร่ ความรักไม่มีเหตุผล-The Must ความรักไม่มีเหตุผล-วีรยา ดำรงศรี
ดนตรีแก่นเรื่องเปิด: เพลง ภาวะกดดัน เบน Silly Fool feat กลอฟ์ ฟักกลิ้ง ฮีโร่
ดนตรีแก่นเรื่องปิด: ความรักไม่มีเหตุผล-The Must
ประเทศแหล่งกำเนิด: ไทย
จำนวนตอน: 16 ตอน
การผลิต
ผู้จัดละคร: นิรัตติศัย กัลย์จาฤก
ความยาวตอน: 130 นาที
ออกอากาศ
สถานีโทรทัศน์: ช่อง 7 เอชดี
ออกอากาศ: 17 มกราคม พ.ศ. 2561 – 8 มีนาคม พ.ศ. 2561
ละครเรื่องก่อนหน้า: วังนางโหง
ละครเรื่องถัดไป: ชาติลำชี
ออกอากาศ: 27 ธันวาคม​ 2567 – 22 มกราคม​ 2568
เรต: น13+ ท ทุกวัย (รีรัน)
มือปราบเหยี่ยวดำ เป็นละครโทรทัศน์   แนวแอ็คชั่น อาชญากรรม สืบสวน-สอบสวน ออกอากาศครั้งแรกที่ ช่อง 7 เอชดีผลิตโดย บริษัท ป๊าสั่งย่าสอน จำกัดบทประพันธ์ของ พ.ต.อ.บรรดล ตัณฑไพบูลย์ บทโทรทัศน์ของ จรูญพร ปรปักษ์ประลัย ผู้จัดละครโดย   นิรัตติศัย กัลย์จาฤก กำกับการแสดงโดย รฤกฤกษ์ กัลย์จาฤก นำแสดงโดย วงศกร ปรมัตถากร,พิมพ์ปวีณ์ โคกระบินทร์,รพีภัทร เอกพันธ์กุล,พิชยดนย์ พึ่งพันธ์,ศรศิลป์ มณีวรรณ์,ดอม เหตระกูล,มาริสา อานิต้า,กณิณ ปัทมนันถ์,สุทธิ์คุณ วันทานุ และนักแสดงร่วมอีกคับคั่งออกอากาศตอนแรกวันพุธที่ 17 มกราคม พ.ศ. 2561 ถึง วันพฤหัสบดีที่ 8 มีนาคม พ.ศ. 2561 ทุกวันพุธ พฤหัสบดี เวลา 20.30 น. เริ่มตอนแรกวันพุธที่ 17 มกราคม ทุกวันพุธ-พฤหัสบดี เวลา 20.30 น.ต่อจากละคร วังนางโหง
นักแสดง

| ปี> บทบาท | พ> ศ. 2561.นักแสดงหลัก |
| --- | --- |
พ.ต.อ.บรรดล ตัณฑไพบูลย์ (ดล) /อาจง: วงศกร ปรมัตถากร
พยาบาลนพวรรณ / นพวรรณ ตัณฑไพบูลย์ (วรรณ): พิมพ์ปวีณ์ โคกระบินทร์
กรประเสริฐ ช่างเขียน /ตี๋ใหญ่ / เฮียตี๋: รพีภัทร เอกพันธ์กุล
ร.ต.ท.อุดม: พิชยดนย์ พึ่งพันธ์
เนตรดาว (เนตร): ศรศิลป์ มณีวรรณ์
บทบาท: นักแสดงสมทบ
ร.ต.อ.สมศักดิ์: ดอม เหตระกูล
ทิพย์: มาริสา อานิต้า
ประทีป: ปิติพน พรตรีสัตย์
โต: กณิณ ปัทมนันถ์
หนู: สุทธิ์คุณ วันทานุ
จ่ายะ: จิตตริน กุลกัลยาดี
ปรารถนา (หนา): รัตติกร ขุนโสม
เสี่ยปิ่น: ธนายง ว่องตระกูล
เสี่ยโจ: วรพรต ชะเอม
อาเจ็ก: กลศ อัทธเสรี
น.พ.ปรีชา (หมอปรีชา): วุฒิสิทธิ์ สืบสุวรรณ
พร: จิตติมา วิสุทธิปราณี
พลตำรวจตรีศิริ: สุรศักดิ์ ชัยอรรถ
บทบาท: นักแสดงรับเชิญ
ดำ: นิธิศ วงษ์เหรียญไทย
ปิ๊ด: ภัทรพล ทองบางใบ
สุภาพ: สมภพ เบญจาธิกุล
สำอาง: วาสนา สิทธิเวช
พยาบาทเเคท: ชนัญชิดา รุ่งเพชรรัตน์
โชติ: จอห์น บราโว่
ตุ๋น: อรรถพล สุวรรณ
ประภาพร (แม่ของเนตรดาว): วจี อรรถไกลวที
: ฝอยทอง เชิญยิ้ม
สำอางค์ (หญิงตัวประกัน): ธัญญารักษ์ สมบูรณ์
แหล่งข้อมูลอื่น

มือปราบเหยี่ยวดำ ที่สยามโซน
ภาษาอีสาน

| ภาษาไทยถิ่นอีสาน |
| --- | --- |
ภาษาไทยถิ่นอีสาน, ลาว, (ไม่ทางการ)
อักษรไทน้อย ระบบถอดเสียงดั้งเดิมที่ใช้ในอดีต (บน) อักษรไทยใช้ในปัจจุบันนี้ไม่เป็นมาตรฐาน (ล่าง)
ประเทศที่มีการพูด: ประเทศไทย ประเทศลาว ประเทศพม่า ประเทศกัมพูชา
ภูมิภาค: ภาคอีสาน (ภาคตะวันออกเฉียงเหนือ) ในพื้นที่ใกล้เคียงและกรุงเทพมหานคร
ชาติพันธุ์: คนอีสาน (ไทลาว). ภาษาที่สองหรือสามของชนกลุ่มน้อยหลายกลุ่มในภาคอีสาน
จำนวนผู้พูด: 13-16 ล้านคน  (2005) 22 ล้านคน (2013) (L1 และ L2)
ตระกูลภาษา: ขร้า-ไท  ไทไทตะวันตกเฉียงใต้ลาว–ผู้ไทลาวภาษาไทยถิ่นอีสาน
ระบบการเขียน: ไทน้อย อักษรธรรมลาว (อดีต, ศาสนา) อักษรไทย
สถานภาพทางการ
ภาษาชนกลุ่มน้อยที่รับรองใน:  ไทย
รหัสภาษา
ISO 639-3: tts
ภาษาอีสาน หรือ ภาษาลาวอีสาน หรือ ภาษาไทยถิ่นตะวันออกเฉียงเหนือ หรือที่นิยมกล่าวถึงในเอกสารราชการไทยว่า ภาษาไทยถิ่นอีสาน เป็นการพัฒนาในท้องถิ่นของภาษาลาวในประเทศไทย ผู้พูดในท้องถิ่นยังคงคิดว่าเป็นภาษาลาว รัฐบาลไทยยอมรับภาษานี้เป็นสำเนียงภาษาไทย ทั้งชาวไทยและลาวมีความเข้าใจร่วมกันยาก เพราะแม้ว่าจะมีคำร่วมเชื้อสายในพจนานุกรมกว่าร้อยละ 80 ทั้งลาวและอีสานมีระดับเสียงวรรณยุกต์ที่ต่างกันมากและมักใช้คำจากภาษาไทย จึงทำให้เกิดการขัดขวางความเข้าใจระหว่างกันโดยไม่มีการเปิดรับก่อน
ในช่วงปลายศตวรรษที่ 20 เป็นต้นมา ทางนักวิชาการไทยในมหาวิทยาลัยในภาคอีสานได้ดำเนินงานวิจัยเกี่ยวกับภาษานี้ โดยบางส่วนได้เริ่มมีผลในการช่วยรักษาภาษาที่กำลังหายไป อุปถัมภ์ด้วยการเติบโตในด้านการรับรู้และชื่นชมวัฒนธรรม, วรรณกรรม และประวัติศาสตร์ท้องถิ่น
อ่านเพิ่ม

Hayashi, Yukio. (2003). Practical Buddhism among the Thai-Lao. Trans Pacific Press. ISBN 4-87698-454-9.
เรืองเดช ปันเขื่อนขัติย์. ภาษาถิ่นตระกูลไทย. กทม. สถาบันวิจัยภาษาและวัฒนธรรมเพื่อการพัฒนาชนบทมหาวิทยาลัยมหิดล. 2531.
อีสานร้อยแปด. พจนานุกรมภาษาอีสาน. อีสาน : https://esan108.com/dict
แหล่งข้อมูลอื่น

ของวิกิพีเดีย ที่วิกิมีเดีย อินคิวเบเตอร์
Basic Isaan phrases เก็บถาวร 2010-03-16 ที่ เวย์แบ็กแมชชีน (Some basic Isaan phrases with sound files).
McCargo, Duncan, and Krisadawan Hongladarom. "Contesting Isan‐ness: discourses of politics and identity in Northeast Thailand." Asian Ethnicity 5.2 (2004) : 219-234.
พจนานุกรมภาษาอีสาน
โครงการอักษรอีสาน
อักษรไทน้อย
ความเป็นมาของอักษรไทยน้อย เก็บถาวร 2021-09-18 ที่ เวย์แบ็กแมชชีน
ความเป็นมาของอักษรธรรมอีสาน เก็บถาวร 2020-09-25 ที่ เวย์แบ็กแมชชีน
พรอดิวซ์ แคมป์ เอเชีย: ไทยแลนด์

| พรอดิวซ์ แคมป์ เอเชีย: ไทยแลนด์ |
| --- | --- |
ช่วง เอเชีย: ไทยแลนด์
ประเภท: เรียลลิตีโชว์
พัฒนาโดย: เทนเซ็นต์ วิดีโอ
พิธีกร: แจ็คสัน หวัง
แสดงนำ: เจฟ ซาเตอร์ ไมค์ แองเจลโล  เนเน่ เตนล์
ดนตรีแก่นเรื่องเปิด: "Summer Dream"
ประเทศแหล่งกำเนิด: ไทย
ภาษาต้นฉบับ: ไทย อังกฤษ จีน ญี่ปุ่น เกาหลี
จำนวนฤดูกาล: 5
จำนวนตอน: 10
การผลิต
สถานที่ถ่ายทำ: กรุงเทพมหานคร
ความยาวตอน: ุ60-70 นาที (ในรูปแบบการฉายบนโทรทัศน์)  120-150 นาที (ในการฉายในแอปพลิเคชัน)
บริษัทผู้ผลิต: WeTV、RYCE白米范、Have Fun Media、WED&SUN、渔米可, กันตนา โมชั่น พิคเจอร์ส
ออกอากาศ
เครือข่าย: วีทีวี ช่องวัน 31 วันดี
ออกอากาศ: 3 กุมภาพันธ์ ค.ศ. 2024 (2024-02-03) – 6 เมษายน ค.ศ. 2024 (2024-04-06)
การแสดงที่เกี่ยวข้อง
พรอดิวซ์ 101 ไชนา, พรอดิวซ์แคมป์ 2019, พรอดิวซ์แคมป์ 2020, พรอดิวซ์แคมป์ 2021
พรอดิวซ์ แคมป์ เอเชีย: ไทยแลนด์ (อังกฤษ: Produce Camp Asia: Thailand) หรือ ช่วง เอเชีย: ไทยแลนด์ (จีน: 创造营亚洲; พินอิน: Chuàngzào yíng yàzhōu) เป็นฤดูกาลที่ 5 ของรายการ พรอดิวซ์ 101 ไชนา ซึ่งเป็นรายการเซอร์ไววัลของไอดอลที่มีต้นกำเนิดในประเทศจีน รายการนี้นำเด็กฝึกหัดจำนวน 70 คนจากค่ายต่าง ๆ มาแข่งขันเพื่อรวมตัวกันเป็นเกิร์ลกรุ๊ปนานาชาติผ่านการโหวตของผู้ชมทั่วโลก และเดบิวต์ในนาม จีนี่ส์ (Gen1es)
ออกอากาศตอนแรกในวันที่ 3 กุมภาพันธ์ 2024 และออกอากาศทุกวันเสาร์ เวลา 21:30 น. ทางวีทีวี สำหรับทั่วโลก ช่องวัน 31 และแอพลิเคชั่น วันดี ในประเทศไทย อาเบมะ ในประเทศญี่ปุ่น และ RTV ในอินโดนีเซีย
การประชาสัมพันธ์และออกอากาศ

ในปี 2023 มีการประกาศจากทางรายการพรอดิวซ์ แคมป์ว่าจะมีการผลิตภาคต่อของรายการ โดยจะถ่ายทำในต่างประเทศภายใต้ชื่อ ช่วง เอเชีย โดยเริ่มที่ประเทศไทย
ในวันที่ 14 กรกฎาคม ค.ศ. 2023 มีการประกาศรับสมัครผู้เข้าแข่งขันเพศหญิงที่เกิดก่อนปีค.ศ. 2008 และมีทักษธทางด้านการร้อง เต้น แร็ป การแสดง และอื่น ๆ โดยไม่จำกัดสัญชาติ จนถึงวันที่ 31 ตุลาคม ค.ศ. 2023
วันที่ 27 กันยายน ค.ศ. 2023 ได้มีการประกาศว่าแจ็กสัน หวัง จะเข้ามารับหน้าที่ในการเป็นพิธีกรหลักและหัวหน้าเมนเทอร์ของรายการพร้อมเป็นผู้สนับสนุนหลักในเรื่องของชุดประจำรายการ
วันที่ 21 ธันวาคม ค.ศ. 2023 ไดมีการประกาศเมนเทอร์ประจำรายการออกมาอย่างเป็นทางการ ได้แก่ เจฟ ซาเตอร์, ไมค์ แองเจลโล, เตนล์ วงเวย์วี และเนเน่ เป็นเมนเทอร์หลักประจำรายการ และมีการแถลงการณ์อย่างเป็นทางการ พร้อมกับเปิดเผยผู้เข้าแข่งขันทั้ง 70 คน พร้อมทั้งประกาศวันออกอากาศครั้งแรก คือ 3 กุมภาพันธ์ ค.ศ. 2024
ในวันที่ 31 ธันวาคม ค.ศ. 2023 ผู้เข้าแข่งขันทั้ง 70 คนได้เข้าร่วมแสดงเพลง "Summer Dream" ซึ่งเป็นเพลงประจำรายการบนเวทีเคาท์ดาวน์ Amazing Thailand Countdown ณ ศูนย์การค้าไอคอนสยาม ซึ่งเป็นการเปิดตัวต่อสาธารณะชนครั้งแรกของผู้เข้าแข่งขัน
ในวันที่ 15 มกราคม ค.ศ. 2024 ได้มีการปล่อยภาพของผู้เข้าแข่งขันทั้ง 70 คนออกมาพร้อมทั้งประวัติและช่องทางการติดตามของผู้เข้าแข่งขัน
ในวันที่ 31 มกราคม ค.ศ. 2024 ได้มีการปล่อยเพลง "Summer Dream" เพลงประจำรายการออกมาอย่างเป็นทางการ
เมนเทอร์

| ชื่อ | อายุ | บทบาท | หมายเหตุ |
| --- | --- | --- | --- |
| แจ็กสัน หวัง | 29 | หัวหน้าเมนเทอร์ | สมาชิกวงก็อตเซเวน |
| ไมค์ แองเจลโล | 34 | พี่เลี้ยง | นักร้องและนักแสดงชาวไทย |
| เจฟ ซาเตอร์ | 28 | พี่เลี้ยง | นักร้องและนักแสดงชาวไทย |
| เนเน่ | 26 | พี่เลี้ยง | ผู้เข้าแข่งขัน พรอดิวซ์แคมป์ 2020 และอดีตสมาชิกบงบงเกิลส์ 303 |
| เตนล์ | 27 | พี่เลี้ยง | สมาชิกของ เอ็นซีทีและ เวย์วี |
เมนเทอร์ > เมนเทอร์รับเชิญ

| ชื่อ> ตอนที่ 6 | อายุ> ตอนที่ 6 | บทบาท> ตอนที่ 6 | หมายเหตุ> ตอนที่ 6 |
| --- | --- | --- | --- |
| ซานตะ | 26 | พี่เลี้ยงรับเชิญ | ผู้เข้าแข่งขัน พรอดิวซ์แคมป์ 2021 และอดีตสมาชิกอินทูวัน |
| นาย | 24 | พี่เลี้ยงรับเชิญ | ผู้เข้าแข่งขัน พรอดิวซ์แคมป์ 2021 และอดีตสมาชิกอินทูวัน |
ตอนที่ 8
| มินนี่ | 26 | พี่เลี้ยงรับเชิญ | สมาชิกวงไอเดิล |
| วิน | 25 | พี่เลี้ยงรับเชิญ | นักแสดงและนักร้องชาวไทย |
| หวัง จื่อฉี | 28 | พี่เลี้ยงรับเชิญ | นักแสดงชาวจีน |
เมนเทอร์ > แขกรับเชิญพิเศษในวันแกรนด์ ไฟนอล เดบิวต์

| ชื่อ | อายุ | บทบาท | หมายเหตุ |
| --- | --- | --- | --- |
| แบม ปีติภัทร | 32 | พิธีกรหลัก | พิธีกร,ดีเจ,ผู้ประกาศข่าว |
| หลิวอวี่ | 23 | พี่เลี้ยงรับเชิญ | ผู้เข้าแข่งขันรายการพรอดิวซ์แคมป์ 2021,อดีตสมาชิกอินทูวัน และศิลปินเดี่ยว |
| มิกะ | 25 | พี่เลี้ยงรับเชิญ | ผู้เข้าแข่งขะนรายการพรอดิวซ์แคมป์ 2021,อดีตสมาชิกอินทูวันและศิลปินเดี่ยว |
| นาย | 24 | พี่เลี้ยงรับเชิญ | ผู้เข้าแข่งขันรายการพรอดิวซ์แคมป์ 2021,อดีตสมาชิกอินทูวันและศิลปินเดี่ยว |
| กระแต | 36 | พี่เลี้ยงรับเชิญ | นักร้องและนักแสดงชาวไทย |
| มิลลิ | 21 | พี่เลี้ยงรับเชิญ | แร็ปเปอร์,นักร้องและนักแสดงชาวไทย |
ผู้เข้าแข่งขัน

คำอธิบาย
| --- | --- |
      : สมาชิกที่ได้เปิดตัวในนามจีนี่ส์ (Gen1es)
      : ผู้ผ่านเข้ารอบในการแข่งขันรอบสุดท้าย
      : ถูกคัดออกจากการแข่งขันในรอบที่ 3
      : ถูกคัดออกจากการแข่งขันในรอบที่ 2
      : ถูกคัดออกจากการแข่งขันในรอบแรก
      : ถอนตัวจากการแข่งขัน
| ผู้เข้าแข่งขัน 70 คน |
| --- | --- | --- | --- | --- |
| Qiao YiYu (เฉียว อีอวี๋) | Ruan (รุอัน) | Pailiu (ไผ่หลิว) | Yean (ยีน) | Elyn (อีลีน) |
| Wang Ke (หวัง เคอ) | Xueyao (เสวี่ยเหยา) | Didi (ตีตี้) | Emma (เอ็มม่า) | Ilene (ไอลีน) |
| R-Jing (อาจิง) | Krista Shim (คริสต้า ชิม) | Praew (แพรว) | Duna (ดูนา) | Xuanning (เซวียนหนิง) |
| Yuan Ke (หยวน เคอ) | Lissa (ลิซซ่า) | Lu Yuting (ลู่ อวี่ถิง) | Jaoying (เจ้าหญิง) | Liliana Li (ลิเลียน่า หลี่) |
| Jasmine (จัสมิน) | Caith (เคท) | MingMing (หมิงหมิง) | Rinka (รินกะ) | Wang Shengxi (หวัง เชิงซี) |
| Tegan (เทเเกน) | Mamcù (มัมซู) | Acare (เอเเคร์) | Ninnint (นิ่นนิ้น) | Coco (โคโค่) |
| Chacha (ชาช่า) | Yui (ยูอิ) | Ánh Sáng (อันซาง) | Akina (อากินะ) | Rei (เรอิ) |
| Panda (แพนด้า) | Vita (วีต้า) | Mao Xiuling (เหมา ซิ่วหลิง) | Zhang Xiangyi (จาง เซียงอี๋) | Mao Xiuting (เหมา ซิ่วถิง) |
| Rose (โรส) | Kittie (คิตตี้) | Kanompang (ขนมปัง) | Pangjang (แพงจัง) | J JAZZSPER (เจ แจสเปอร์) |
| Pream (พรีม) | Aun Aun (อันอัน) | Pimmie (พิมมี่) | Grace (เกรซ) | Devi (เดวิ) |
| Kaylen (เคเลน) | Ray (เรย์) | Seoyeon (ซอยอน) | Phingphing (ผิงผิง) | Natty (แนทตี้) |
| P.amp (พี.แอมป์) | Yeham (เยฮัม) | Chaba (ชบา) | Geumhee (กึมฮี) | Zoi (โซอี้) |
| Wanyan Jiayi (หวานเหยียน เจียอี๋) | Shye (เชย์) | Preemmy (พรีมมี่) | TN (ทีเอ็น) | TK (ทีเค) |
| Ma Liya (หม่า ลี่ย่า) | Jessica (เจสซิก้า) | Wang Yibing (หวัง อี้ปิง) | Xinmeng (ซิน เหมิง) | Si Yang (สื้อ หยาง) |
ความคืบหน้าของผู้เข้าแข่งขัน

| --- | --- |
      : 9 อันดับแรกของแต่ละสัปดาห์
      : ถูกช่วยจากการคัดออก
      : ถูกคัดออกในการประกาศอันดับครั้งแรก
      : ถูกคัดออกในการประกาศอันดับครั้งที่ 2
      : ถูกคัดออกในการประกาศอันดับครั้งที่ 3
      : ถูกคัดออกในการประกาศอันดับครั้งสุดท้าย
      : สมาชิกที่ได้เปิดตัวในนามจีนี่ส์ (Gen1es)
      : ถอนตัวออกจากรายการ
      : ไม่แสดงผล